கெத்து

கெத்து (Gethu) என்பது 2016 ஆம் ஆண்டில் வெளிவந்த ஓர் இந்தியத் தமிழ்க் குற்றத் திகில் திரைப்படம் ஆகும். இத்திரைப்படத்தினை உதயநிதி ஸ்டாலின் தயாரித்துள்ளார். முதன்மைக் கதாபாத்திரங்களில் உதயநிதி ஸ்டாலினும் ஏமி சாக்சனும் நடித்துள்ளனர். இத்திரைப்படத்தினைத் திருக்குமரன் இயக்கியுள்ளார். இவர்களுடன் சத்யராஜ், விக்ராந்த் ஆகியோரும் துணைக்கதாபாத்திரங்களாக நடித்துள்ளனர். ஹாரிஸ் ஜயராஜின் இசையிலும் சுகுமாரின் படப்பிடிப்பிலும் சனவரி 14, 2016 அன்று இத்திரைப்படம் வெளியானது.

 நடிகர்கள் 
 நடிகர்  கதைமாந்தர்உதயநிதி ஸ்டாலின்  சேதுஏமி சாக்சன்  நந்தினி இராமானுசம்விக்ராந்த்  இடேவிடு கிறித்தோபர்சத்யராஜ்  துளசி இராமன்கருணாகரன்  காவலர்அவினாசு  இடேவிட்டின் முதலாளிமைம் கோபி  இரவுடி இராசாஅனுராதா இராசாவின் தாயார்

பாடல்கள்

இத்திரைப்படத்திற்கு ஹாரிஸ் ஜெயராஜ் இசையமைத்துள்ளார். 2015 திசம்பர் 25ஆம் நாள் திரைப்படத்தின் இசைத்தொகுப்பை இடிவோ வெளியிட்டது. பிகைண்டுவுட்சு இவ்விசைத்தொகுப்புக்கு ஐந்தில் 2.5 விண்மீன்களை வழங்கித் தரப்படுத்தியிருந்தது.

வெளியீடு
இத்திரைப்படத்தின் அதிகாரப்பூர்வச் செய்ம்மதி ஒளிபரப்பானது சன் தொலைக்காட்சிக்கு விற்கப்பட்டது.

 வரிவிலக்கு 
கெத்து தமிழ்ச் சொல் அன்று எனக்கூறி இப்படத்திற்கு வரிவிலக்கு அளிக்கப்படவில்லை. தமிழ் அகரமுதலியில் கெத்து என்ற சொல் உள்ள பக்கத்தைத் துவிட்டர், பேசுபுக்கு ஆகியவற்றில் பகிர்ந்து உதயநிதி ஸ்டாலின் இதற்கு எதிர்ப்புத் தெரிவித்திருந்தார்.  இது தொடர்பாக படக்குழு வரிவிலக்கு அளிக்க சொல்லி நீதிமன்றத்தில் வழக்கு தொடரப்பட்டது. பின் விசாரித்த சென்னை உயர்நீதி மன்றம் கெத்து தமிழ் சொல்லே என்பதை அறிந்து வரிவிலக்கு அளிக்க உத்தரவிட்டது.

மேற்கோள்கள்

 வெளியிணைப்புகள் 



பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள்
பகுப்பு:உதயநிதி ஸ்டாலின் நடித்த திரைப்படங்கள்